Source: https://expresssud-est.ro/2018/02/27/laura-codruta-kovesi-in-fata-procurorilor-sedinta-csm-este-in-plina-desfasurare/
Timestamp: 2019-11-13 08:11:08+00:00
Document Index: 3186085

Matched Legal Cases: ['CSM ', 'CSM ', 'CSM ', 'CSM ', 'CSM ', 'CSM ']

Laura Codruța Kovesi, în fața procurorilor. Ședința CSM este în plină desfășurare | EXPRESS SUD-EST
EVENIMENT Laura Codruța Kovesi, în fața procurorilor. Ședința CSM este în plină desfășurare
Laura Codruța Kovesi, în fața procurorilor. Ședința CSM este în plină desfășurare
Exact acum, ministrul anti-Justiție citește din maculatura lui comunisto-profesională, în ședința CSM, repetând practic toată bălmăjeala securistică din ziua în care a cerut revocarea lui Kovesi. Mi-e tot mai clar că omul ăsta a ajuns unde-a ajuns pe criterii de PCR (pile-cunoștințe-relații), habar n-are nici de Drept, nici de limba română, nici măcar de onoare. E un parvenit roșu, o cârpă a Mafiei Penale Transpartinice (MPT), un acoperit al sistemului care sugrumă România pe 28 de ani. Acest om n-are ce căuta nici la Drept, nici în guvern, nici în Comisia de la Veneția. Locul lui e alături de cei pe care-i apără – infractorii.
La şedinţa CSM s-a prezentat Kovesi, cât şi ministrul Justiţiei, Tudorel Toader, care au refuzat să ofere declarații la intrare. Totodată, a venit și procurorul general Augustin Lazăr. „Trebuie să înțelegem că este vorba de o cerere de revocare formulată de Executiv, o cerere de revocare care va fi examinată de secția de procurori și ea trebuie să parcurgă o serie de proceduri. Totul va fi clar după ziua de astăzi”, a declarat Lazăr.
Peste o mie de magistraţi au transmis, cu o zi în urmă, o scrisoare în care arată că CSM este singura autoritate statală care gestionează cariera magistraţilor şi are obligaţia constituţională de a apăra independenţa acestora, “interesul de a proteja reputaţia şi de a asigura autoritatea magistraţilor fiind superior aceluia de a permite o discuţie liberă asupra imparţialităţii acestora, chiar purtată de un ministru al Justiţiei”.
Tudorel Toader, în ședința CSM:
„Ca ministru al Justiției, în raport și în ședința de astăzi, sper să constituie un moment al adevărului, să nu prezentăm activitatea DNA doar într-o manieră pesimistă. Vă rog să fiți de acord să nu prezint tot raportul, ci în diagonală, adică prezentarea și sublinierea a tuturor acestor aspecte semnificative. Un lucru despre care s-a vorbit într-o oarecare suprapunere, prezentarea raportului privind activitatea DNA, care este altceva, decât raportul de sinteză, pe care urmează să-l prezint în plenul celor două Camere ale Parlamentului. În raportul prezentat și astăzi nu vorbim de acel raport, ci de activitate managerială la DNA în baza unui articol 132 din Constituție care spune că procurorii își desfășoară activitatea sub controlul ministrului Justiției.
Controlul pe care l-am solicitat Inspecției Judiciare pentru a verifica DNA în condițiile în care de zece ani de zile nu se făcuse un astfel de control, chiar dacă șefa DNA a spus că s-au făcut 100 de controale, dar au fost controale punctuale. Aș face tot o precizare prealabilă, recentul raport pe care l-am trimis a fost trimis pe data de 9 ianuarie a acestui an, sub semnătură. După aceea, doamna procuror-șef a făcut referire cu privire la pasaje considerente din acel raport, precum și concluziile”.
Reamintim că avizul pe care îl va da CSM este unul consultativ, iar decizia de revocare a procurorului şef al DNA trebuie luată de şeful statului.
Articolul precedentBanii Brăilei pentru deszăpezire duși pe statuia lui Vlaicu Vodă
Articolul următorBrăila. Asistentul medical care a violat peste 40 de paciente a „încasat” doar 8 ani de închisoare